“ทองคำ” เปิดเช้าลง 350 บ. รูปพรรณขาย 30,600 บ.
ตลาดซื้อขายทองคำไทยเช้านี้ เปิดราคาลง 350 บาท หลังได้รับแรงกดดันจากการแข็งค่าของสกุลเงินดอลลาร์ ท่ามกลางความกังวลว่าตัวเลขเงินเฟ้อที่พุ่งสูงนั้น จะผลักดันให้ธนาคารกลางสหรัฐจะเร่งปรับขึ้นอัตราดอกเบี้ย ทำให้ทองรูปพรรณขายออกบาททองคำละ 30,600 บาท
ตลาดซื้อขายทองคำไทยเช้านี้ เปิดราคาลง 350 บาท หลังได้รับแรงกดดันจากการแข็งค่าของสกุลเงินดอลลาร์ ท่ามกลางความกังวลว่าตัวเลขเงินเฟ้อที่พุ่งสูงนั้น จะผลักดันให้ธนาคารกลางสหรัฐจะเร่งปรับขึ้นอัตราดอกเบี้ย ทำให้ทองรูปพรรณขายออกบาททองคำละ 30,600 บาท
13 พ.ค. 2565

ผู้สื่อข่าวรายงานว่า สมาคมค้าทองคำ กล่าวว่าราคาขายปลีกทอง (ทองคำ 96.5%) ในประเทศเมื่อเวลา 09:25 น. ปรับลดลงบาททองคำละ 350 บาท จากเมื่อวานนี้ โดยราคาทองคำแท่ง รับซื้อเข้าบาททองคำละ 30,000.00 บาท ขายออกบาททองคำละ 30,100.00 บาท ส่วนทองรูปพรรณ รับซื้อเข้าบาททองคำละ 29,455.88 บาท ขายออกบาททองคำละ 30,600.00 บาท
ด้าน บริษัท ฮั่วเซ่งเฮง โกลด์ ฟิวเจอร์ส จำกัด ระบุในบทวิเคราะห์ว่า ราคาทองคำยังได้รับแรงกดดันจากการแข็งค่าของสกุลเงินดอลลาร์ ท่ามกลางความกังวลว่าตัวเลขเงินเฟ้อที่พุ่งสูงนั้น จะผลักดันให้ธนาคารกลางสหรัฐจะเร่งปรับขึ้นอัตราดอกเบี้ย ทางด้านข้อมูล CME Group พบว่า นักลงทุนคาดว่ามีโอกาสถึง 97.8% ที่เฟดจะปรับขึ้นอัตราดอกเบี้ยอย่างน้อย 0.50% ในการประชุมเดือนมิ.ย. หลังจากที่ประธานเฟดเคยส่งสัญญาณว่าจะปรับขึ้นอัตราดอกเบี้ย 0.50% ในการประชุมอีก 2 ครั้งข้างหน้า ทางด้านกองทุน SPDR Gold Trust ขายทองคำสุทธิ 5.8 ตันจากเมื่อวานที่ผ่านมา
สำหรับแนวโน้มราคาทองคำคาดปรับลดลง โดยราคาทองคำมีแนวรับ 1,810 ดอลลาร์ และแนวรับถัดไป 1,800 ดอลลาร์ ขณะที่มีแนวต้าน 1,835 ดอลลาร์ และ 1,850 ดอลลาร์